Nord Softwaren toteuttama mobiiliapplikaatio palkittiin Slushissa | Omni Partners
http://omnipartners.fi/artikkelit/nord-softwaren-toteuttama-mobiiliapplikaatio-palkittiin-slushissa/ 3237 Nord Softwaren toteuttama mobiiliapplikaatio palkittiin Slushissa //omnipartners.fi/wp-content/uploads/img_0037-360x200.jpg 10 EUR InStock Uutiset Omni Partnersin tytäryhtiö Nord Softwaren ja sen yhteistyökumppaneiden toteuttama Frank App on voittanut Suomen parhaat mobiilisovellukset –kilpailussa parhaan hyötypalvelun palkinnon. Tunnustus jaettiin Slushissa keskiviikkona 30.11. Valtakunnallisessa kilpailussa oli seitsemän sarjaa, ja se toteutettiin yhteistyössä Teleforum ry:n, Teknologiateollisuuden ja useiden elinkeinoelämän toimijoiden kesken. Frank Appin kanssa Hyötypalvelu-sarjassa kilpailivat mm. Wolt, S-mobiili, Huuto.net sekä Tuudo. Frank App -mobiilisovellus on digitaalinen opiskelijakortti, jonka avulla opiskelija saa käyttöönsä kaikki Suomen opiskelijaedut helposti ja nopeasti puhelimella. Frankin omistavat yhdessä valtakunnalliset opiskelijajärjestöt SLL, SAKKI, SAMOK ja SYL sekä KILROY. Nord Software yhteistyökumppaneineen on vastannut Frank Appin koko kehitysprosessista ja toteutuksesta. Tuotepäälliköksi valittiin Nord Softwaren Aku-Jaakko Saukkonen, ja hänen lisäkseen projektissa työskentelee Frankin Sauli Böhm sekä yhteensä kolme kehittäjää. Sovellus julkaistiin 22.8.2016, ja se oli menestys heti ilmestyttyään: sillä oli heti ensimmäisellä viikolla yli 20 000 käyttäjää, ja se nousi jo ilmestymispäivänään App Storen ladatuimmaksi sovellukseksi. Nyt saatu palkinto lämmittää Aku-Jaakko Saukkosen mieltä, mutta hän suuntaa katseensa jo tulevaisuuteen: ”On hienoa saada tunnustusta. Ja on hienoa, että applikaatio hyödyttää opiskelijoita. Mutta paljon uutta ja jännittävää on vielä tulossa lähikuukausina. Uusia ominaisuuksia kehitetään koko ajan.” Samoilla linjoilla on Frankin toimitusjohtaja Tiia Lehtola. Lisäksi hän haluaa lausua erityiskiitokset niille tuhansille opiskelijoille, jotka ovat olleet testaamassa beta-versiota ja jotka ovat ottaneet sovelluksen omakseen. Frank App on kehitetty tiiviissä yhteistyössä ja vuorovaikutuksessa loppukäyttäjien kanssa, ja kunnianhimoinen kehitystyö jatkuu edelleen. Tavoitteena on vaatimattomasti luoda maailman paras mobiiliappi opiskelijoille. Frank App toimii iOS- ja Android-käyttöjärjestelmissä, ja sen voi ladata ilmaiseksi App Storesta, Google Play –kaupasta tai Frankin verkkosivuilta. 1 Omni Partners 2016-12-01 fi
3237 1 Nord Softwaren toteuttama mobiiliapplikaatio palkittiin Slushissa 1 EUR
Etusivu › Artikkelit › Nord Softwaren toteuttama mobiiliapplikaatio palkittiin Slushissa
Nord Softwaren toteuttama mobiiliapplikaatio palkittiin Slushissa
Omni Partnersin tytäryhtiö Nord Softwaren ja sen yhteistyökumppaneiden toteuttama Frank App on voittanut Suomen parhaat mobiilisovellukset –kilpailussa parhaan hyötypalvelun palkinnon.
Tunnustus jaettiin Slushissa keskiviikkona 30.11. Valtakunnallisessa kilpailussa oli seitsemän sarjaa, ja se toteutettiin yhteistyössä Teleforum ry:n, Teknologiateollisuuden ja useiden elinkeinoelämän toimijoiden kesken. Frank Appin kanssa Hyötypalvelu-sarjassa kilpailivat mm. Wolt, S-mobiili, Huuto.net sekä Tuudo.
Frank App -mobiilisovellus on digitaalinen opiskelijakortti, jonka avulla opiskelija saa käyttöönsä kaikki Suomen opiskelijaedut helposti ja nopeasti puhelimella. Frankin omistavat yhdessä valtakunnalliset opiskelijajärjestöt SLL, SAKKI, SAMOK ja SYL sekä KILROY.
Nord Software yhteistyökumppaneineen on vastannut Frank Appin koko kehitysprosessista ja toteutuksesta. Tuotepäälliköksi valittiin Nord Softwaren Aku-Jaakko Saukkonen, ja hänen lisäkseen projektissa työskentelee Frankin Sauli Böhm sekä yhteensä kolme kehittäjää. Sovellus julkaistiin 22.8.2016, ja se oli menestys heti ilmestyttyään: sillä oli heti ensimmäisellä viikolla yli 20 000 käyttäjää, ja se nousi jo ilmestymispäivänään App Storen ladatuimmaksi sovellukseksi.
Nyt saatu palkinto lämmittää Aku-Jaakko Saukkosen mieltä, mutta hän suuntaa katseensa jo tulevaisuuteen:
”On hienoa saada tunnustusta. Ja on hienoa, että applikaatio hyödyttää opiskelijoita. Mutta paljon uutta ja jännittävää on vielä tulossa lähikuukausina. Uusia ominaisuuksia kehitetään koko ajan.”
Samoilla linjoilla on Frankin toimitusjohtaja Tiia Lehtola. Lisäksi hän haluaa lausua erityiskiitokset niille tuhansille opiskelijoille, jotka ovat olleet testaamassa beta-versiota ja jotka ovat ottaneet sovelluksen omakseen. Frank App on kehitetty tiiviissä yhteistyössä ja vuorovaikutuksessa loppukäyttäjien kanssa, ja kunnianhimoinen kehitystyö jatkuu edelleen. Tavoitteena on vaatimattomasti luoda maailman paras mobiiliappi opiskelijoille.
Frank App toimii iOS- ja Android-käyttöjärjestelmissä, ja sen voi ladata ilmaiseksi App Storesta, Google Play –kaupasta tai Frankin verkkosivuilta.
http://omnipartners.fi/artikkelit/nord-softwaren-toteuttama-mobiiliapplikaatio-palkittiin-slushissa/